Skiltet refererer til sidste uges meget omtalte indfødsretsprøve, der skabte en heftig debat om, hvorvidt spørgsmålene i prøven er for svære, og i det hele tiden om, hvorvidt den skal afgøre, om man kan få dansk statsborgerskab. Spørgsmålene gik på alt lige fra, hvornår den første Olsen-banden-film havde premiere, til hvornår Carl Nielsen blev født.

Men skiltet er imod Irmas retningslinjer og er nu blevet fjernet.

- Det er klart imod vores retningslinjer. Man må ikke komme med politiske eller personlige ytringer i butikkerne, så enkelt er det. Det er helt uacceptabelt, siger Jens Juul Nielsen, der er informationsdirektør i Coop, som Irma er en del af.

Man er nu i gang med at undersøge, hvem der har sat skiltet op. Om det er en medarbejder eller en udefra, kan Jens Juul Nielsen ikke sige noget om på nuværende tidspunkt.